**ZAPISNIK**

**s 16. sjednice Školskog odbora II GIMNAZIJE - SPLIT, održane dana 12. lipnja 2023. godine u uredu ravnateljice s početkom u 18:30 sati.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. Đ. V.-S., član
4. L. A., član
5. D. P., član

Ostali nazočni: ravnateljica i tajnica Škole.

Izočni članovi: A. G. L. i E. K. opravdali su svoj izostanak.

Predsjednica Školskog odbora, S. I., prof. započela je sjednicu u 18:30 sati, pozdravila prisutne te predlaže sljedeći

**D n e v n i r e d:**

1. **Verifikacija zapisnika s 15. (elektroničke) sjednice Školskog odbora *II GIMNAZIJE-SPLIT***

 **2. Izbor kandidata po natječaju (spremač/ica)**

 **3. Usvajanje Pravilnika o radu II GIMNAZIJE - SPLIT**

 **4. Razno**

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 15. (elektroničke) sjednice Školskog odbora II gimnazije -Split. Članovi Školskog odbora jednoglasno su usvojili Zapisnik s 15. (elektroničke) sjednice Školskog odbora.

**Ad.2.)** Ravnateljica škole I. K., prof. upoznala je prisutne kako je s danom 4. svibnja 2023.g. raspisan natječaj za radno mjesto 1. Spremač/ica, 1 izvršitelj/ica, na neodređeno puno radno vrijeme za ukupno 40 sati tjedno, te da je u natječajnom roku pristiglo 6 prijava. Uvidom u natječajnu dokumentaciju utvrđeno je kako su 4 prijave valjane, dok 2 prijave ne udovoljavaju uvjetima natječaja. Dana 25. 5. 2023. g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno dva (2) kandidata od četiri (4) uredno pozvanih. Uvidom u Zapisnik povjerenstva najveći broj bodova dobila je kandidatkinja S. B., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 1.**

kojom daje prethodnu suglasnost za zasnivanje radnog odnosa s S. B., na radno mjesto spremačice, na neodređeno puno radno vrijeme za ukupno 40 sati tjedno.

 **Ad.3.)** Predsjednica Školskog odbora zamolila je očitovanje na usvajanje Pravilnika o radu II GIMNAZIJE – SPLIT, nakon provedenog savjetovanja s sindikalnim povjerenikom s ovlastima radničkog vijeća. Nakon uvida u Pravilnik o radu II GIMNAZIJE – SPLIT, Školski odbor jednoglasno donosi

**O D L U K A br. 2.**

Članovi Školskog odbora jednoglasno su usvojili Pravilnik o radu II GIMNAZIJE – SPLIT.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 19:30 sati.